Apstiprinu:

Ķekavas novada pašvaldības sporta

aģentūras direktore D. Cīrule

2020. gada 10. jūnijā

(2020.gada 5.augustā precizēts ar apakšpunktu 8.6)

**NOLIKUMS**

**Ķekavas velobrauciens 2020**

**Latvijas riteņbraukšanas federācijas 1. kategorijas sacensības**

**Pie Ķekavas sporta kluba 8.augustā.**

# Mērķis un uzdevumi

## Popularizēt šosejas riteņbraukšanu.

## Veicināt saturīgu un aktīvu brīvā laika pavadīšanu jauniešu un pieaugušo vidū.

## Veicināt Ķekavas novada atpazīstamību.

## Turpināt iesāktās velobraukšanas tradīcijas Ķekavas novadā.

# Sacensību vieta un laiks

## Sacensības notiks 2020. gada 8.augustā Ķekavā pie Ķekavas sporta kluba (adrese “Bultas”, Ķekavas pag., Ķekavas novads).

# Sacensību rīkotājs

## Sacensības organizē Ķekavas novada pašvaldības sporta aģentūra sadarbībā ar Latvijas riteņbraukšanas federāciju. Kontaktinformācija: tel. 25478125, epasts: velobrauciens@kekava.lv. Informācija mājaslapā sports.kekava.lv.

## Sacensības vada LRF apstiprināta tiesnešu komanda.

# Distances un vecuma grupas

## Dalībniekiem, atkarībā no vecuma un sportiskās sagatavotības, ir iespēja piedalīties kādā no sekojošām distancēm:

|  |  |  |  |  |
| --- | --- | --- | --- | --- |
| Distance | Garums | Vecuma ierobežojums | Starts | Laika limits |
| **ISOSTAR sporta distance** (2x Ķekava-Daugmale-Baldone-Ķekava) | 80km | 2003. g. dz. un vecāki | 11:00 | 2h30min |
| **Putnu fabrikas Ķekava tautas distance “Stiprie stilbiņi”** (Ķekava-Daugmale-Baldone-Ķekava) | 45km | 2007. g. dz. un vecāki | 13:45 | 2h15min |
| **Ķekavas avots ģimenes distance**  (Ķekavas centrs) | 7km | Bez vecuma ierobežojuma | 11:30 | 1h |
| **Herkuless bērnu distance** sacensību centrā | 400m | 2013. g.dz. un jaunāki | individuālais starts no 09:30-10:50 |  |

## ISOSTAR sporta distancē drīkst startēt dalībnieki ar derīgām LRF licencēm.

## Dalībnieki, kas startē ISOSTAR sporta distancē, nedrīkst piedalīties Putnu fabrikas Ķekava tautas distancē “Stiprie stilbiņi”.

## Vecuma grupas pa distancēm:

|  |  |  |  |
| --- | --- | --- | --- |
| ISOSTAR sporta distance | Putnu fabrikas Ķekava tautas distance “Stiprie stilbiņi” | Ķekavas avots ģimenes distance | Herkuless bērnu distance |
| **MS1 juniori**  (2002.-2003.dz.g.) | **MT1 zēni**  (2006.-2007.dz.g.) | **Ķekavas avots ģimenes distancē nav sacensība - apbalvoti tiks īpašajās nominācijās un loterijā.** | Visi bērni, kuri dzimuši 2013. gadā un jaunāki.  **Ar veicināšanas balviņu tiks apbalvoti visi dalībnieki.** |
| **MS2 vīrieši I**  (1986.-2001.dz.g.) | **MT2 jaunieši**  (2004.-2005.dz.g.) |
| **MS3 vīrieši II**  (1976.-1985.dz.g.) | **MT3 vīrieši I**  (1986.-2003.dz.g.) |
| **MS4 seniori**  (1966.-1975.dz.g.) | **MT4 vīrieši II**  (1976.-1985.dz.g.) |
| **MS5 veterāni**  (<1965.dz.g.) | **MT5 seniori**  (1966.-1975.dz.g.) |
| **FS1 juniores**  (2002.-2003.dz.g.) | **MT6 veterāni**  (<1965.dz.g.) |
| **FS2 sievietes I**  (1986.-2001.dz.g.) | **FT1 meitenes**  (2006.-2007.dz.g.) |
| **FS3 sievietes II**  (1976.-1985.dz.g.) | **FT2 jaunietes**  (2004.-2005.dz.g.) |
| **FS4 seniores**  (1966.-1975.dz.g.) | **FT3 sievietes I**  (1986.-2003.dz.g.) |
| **FS5 veterānes**  (<1965.dz.g.) | **FT4 sievietes II**  (1976.-1985.dz.g.) |
|  | **FT5 seniores**  (1966.-1975.dz.g.) |
|  | **FT6 veterānes**  (<1965.dz.g.) |

# Apbalvošana

## Ar naudas un sponsoru balvām apbalvo ātrākos 6 vīriešus un 6 sievietes ISOSTAR sporta distancē: 1. vieta 100EUR, 2. vieta 75EUR, 3. vieta 50EUR, 4. vieta 40EUR, 5. vieta 30EUR, 6. vieta 20EUR.

## Putnu fabrikas Ķekava tautas distancē “Stiprie stilbiņi” ar sponsoru balvām apbalvo ātrākos 3 vīriešus un 3 sievietes.

## Naudas balvas 10 dienu laikā tiek pārskaitītas uz balvas ieguvēja norādīto kontu.

## 1.-3. vietu ieguvējus katrā vecuma grupā apbalvotas ar sponsoru balvām.

## 1.-3. vietas komandu vērtējumā Putnu fabrikas Ķekava tautas distancē “Stiprie stilbiņi” un ISOSTAR sporta distancē tiek apbalvotas ar sponsoru balvām.

## Komandas rezultātu veido 4 ātrāko komandas dalībnieku distancē pavadītā laika summa. Vienāda rezultāta gadījumā augstāku vietu ieņem komanda, kurai kāds no ieskaites dalībniekiem izcīnījis augstāku vietu.

# Pieteikšanās un dalības maksas

## Dalībnieki, piesakoties sacensībām, apliecina, ka uzņemas pilnu atbildību par savu veselības stāvokli un neiebilst savu personas datu (vārds, uzvārds, dzimšanas gads) izmantošanai rezultātu apkopošanā un publicēšanā mājaslapā sports.kekava.lv, kā arī fotogrāfiju publicēšanai Ķekavas novada pašvaldības sporta aģentūras Facebook lapā un Instagram kontā SportsKekava.

## Sacensībām noteikta iepriekšējā pieteikšanās interneta vietnē sports.kekava.lv līdz 3.augusta plkst. 24:00. Pieteikšanās sacensību dienā par paaugstinātu maksu.

## Dalības maksas jāpārskaita uz Ķekavas novada pašvaldības sporta aģentūras kontu:

Ķekavas novada pašvaldības sporta aģentūra

Reģ.nr. 90009029994

banka: A/S SEB Banka

konts: LV97UNLA0050013650885

Maksājuma uzdevumā jānorāda pieteikuma ID, kurš redzams aizpildot pieteikumu - KVXXXX, pretējā gadījumā var tikt apgrūtināta laicīga maksājumu pārbaude. Vienā maksājumā var apmaksāt vairākus pieteikumus, attiecīgi norādot visu pieteikumu ID un atdalot tos ar komatu.

## Sacensībām noteikta sekojoša dalības maksa:

|  |  |  |  |
| --- | --- | --- | --- |
| Distance | 1. pieteikšanās termiņš līdz  26. jūlijam | 2. pieteikšanās termiņš līdz 3.augustam | Uz vietas sacensību dienā 8.augustā |
| ISOSTAR sporta un Putnu fabrikas Ķekava tautas distance “Stiprie stilbiņi” | 8 EUR | 15 EUR | 20 EUR |
| Ķekavas avots ģimenes distance | 3 EUR | 5 EUR | 10 EUR |
| Herkuless bērnu distance | 1 EUR | 1 EUR | 3 EUR |

## Dalības maksā iekļautas uzkodas līdzņemšanai, 1 dzirdināšanas punkts, tiesnešu darbs, trases sagatavošana, policijas un mediķu darbs, rezultātu apstrāde, īpaša piemiņas medaļa, atrakcijas bērniem, labierīcības (WC un duša), mantu glabātuve.

## Cilvēkiem ar kustību traucējumiem, uzrādot invalīda apliecību, dalība sacensībās ir bez maksas. Ģimenes 3+ karšu īpašniekiem 50% atlaide. Obligāta iepriekšēja pieteikšanās rakstot uz epastu velobrauciens@kekava.lv.

# Programma

no 9:00 – reģistrācija

09:30 – atvērts brīvais starts Herkuless bērnu distancei

10:50 – tiek slēgta Herkuless bērnu distance

11:00 – starts ISOSTAR sporta distancei

11:30 – starts Ķekavas avots ģimenes distancei

12:30 – tiek slēgta Ķekavas avots ģimenes distance

12:50 – paredzēts finišs ISOSTAR sporta distancei, ziedu ceremonija ātrākajiem braucējiem

13:30 – tiek slēgta ISOSTAR sporta distance

13:45 – starts tautas distancei “Stiprie stilbiņi”

14:45 – paredzēts finišs tautas distancei “Stiprie stilbiņi”

16:00 – tiek slēgta tautas distance “Stiprie stilbiņi”

16:00 – apbalvošanas ceremonija, loterija

# Īpašie noteikumi

## Sacensības notiek saskaņā ar UCI (SRS – Starptautiskās Riteņbraukšanas savienības) noteikumiem.

## Riteņbraukšanai paredzētas aizsargķiveres obligātas, uz aizsargķiveres aizliegts piestiprināt jeb kādus cietus priekšmetus (video kameras utt.)

## Braucot ar neaiztaisītu aizsargķiveri vai bez tās, dalībnieks tiks diskvalificēts.

## Aizliegts piedalīties ar velosipēdu, kurš nav tehniskā kārtībā un nav paredzēts braukšanai pa ielām. Velosipēdam jābūt aprīkotam ar bremzēm. Sacensību tiesneši, izvērtējot velosipēda stāvokli, var aizliegt piedalīties dalībniekam sacensībās.

## Sacensību organizatori neuzņemas atbildību par dalībniekiem, kuri neiekļaujas trašu veikšanas noteiktajā limitā.

## Sporta distancei tiek noteikts laika limits 10 minūtes. Dalībniekiem, kuri atpaliks no līdera vairāk par noteikto laiku, tiesneši norādīs ar sarkanu karodziņu, kas nozīmē, ka dalībniekam jāizstājas. Izcīnītā vieta finišā tiks piešķirta noņemšanas no trases secībā.

## Ar tandēmiem un velosipēdiem, kas aprīkoti ar bērnu krēsliem, velo piekabēm atļauts startēt tikai Ģimeņu distancē.

## Sacensību organizatori nekādā mērā nav atbildīgi par dalībniekiem, kuri dodas distancē bez reģistrācijas un organizatoru piekrišanas.

## Nevienā no distancēm nav atļauts startēt ar velosipēdu, kas paredzēts startam individuālā braucienā.

## Dalībniekiem, atrodoties trasē, jāievēro ceļu satiksmes drošības noteikumi.

## Sacensību trasē aizliegts ievest dzīvniekus.

## Piesakoties sacensībām, visi dalībnieki apliecina, ka neiebilst sacensību laikā uzņemto fotogrāfiju izmantošanai sacensību mārketinga vai reklāmas aktivitātēm.

## Sacensību organizatori nav atbildīgi par dalībnieku iespējamām traumām sacensību laikā.

## Par patvaļīgu numura izgatavošanu sods – rezultāta anulēšana.

## Patvaļīgi saīsinot distanci, dalībnieks tiks diskvalificēts.

## Par finiša līnijas šķērsošanu pretējā virzienā tiek piemērots sods: diskvalifikācija.

## Atkārtoti šķērsojot finiša līniju, dalībniekam tiek fiksēts pēdējais šķērsošanas laiks un attiecīgā vieta.

## Sacensībās var tikt veikta dopinga kontrole.

## Sacensību dalībnieki distances veikšanas laikā ar savu darbību nedrīkst ietekmēt citus sacensību dalībniekus un to rezultātus.

## Jebkurš sacensību dalībnieks, kurš uzskata, ka ir ticis ierobežots ar kādu darbību, līdz šķērsojis finiša līniju, var iesniegt pretenziju galvenajam tiesnesim. Pretenzija jāiesniedz rakstiski 15 min. laikā pēc sava distances beigām. Pretenzijas tiek pieņemtas, dalībniekam iemaksājot 30 eiro drošības naudu. Pamatotu pretenziju gadījumā nauda tiek atgriezta.

## Dalībnieki ievēro aktuālos Covid-19 infekcijas ierobežošanas pamatprincipus un piesardzības pasākumus.

# Personas datu apstrāde.

## Datu apstrādi veic Ķekavas novada pašvaldības sporta aģentūra, reģ. Nr. 90009029994, adrese: „Bultas”, Ķekava, Ķekavas pagasts, Ķekavas novads, LV-2123, kurš tos izmantos nolikuma punktā 6.1. norādītajiem mērķiem.

## Sabiedrības informēšanas nolūkos pasākumā var notikt foto vai video fiksācija. Vizuālais materiāls var tikt ievietots Ķekavas novada pašvaldības informatīvajos kanālos. Vairāk – https://ej.uz/kekava\_privatuma\_politika.

# Pārējā informācija.

## Izdevumus, kas saistīti ar sacensību organizēšanu, sedz Ķekavas novada pašvaldības sporta aģentūra, sponsoru maksājumi un dalības maksas.